Գիտնականները վերլուծել են Bing որոնման համակարգից օգտվող ավելի քան 31 մլն ամերիկացիների համացանցային որոնման բնութագական հատկանիշների մասին տվյալները: Տվյալները հավաքվել են 1,5 տարի: Հետազոտողները ուշադրություն են դարձրել օգտատիրոջ ձեռքում մկնիկի շարժման ձեւին՝ որքան երկար է կուրսորը տատանվել հետուառաջ կամ մի կողմից մյուս կողմ մինչ անհրաժեշտ սեղմումը կատարելը, օգտատերն ինչ արագությամբ է հավաքել որոնման արդյունքները: Տատանվող կուրսորը, դանդաղ սքորլինգը կարող են վկայել ձեռքերի թրեմորի մասին, որը հատուկ է Պարկինսոնի հիվանդությանը: Բացի այդ՝ գիտնականները նշել են, թե օգտատերը որքան հաճախ է միեւնույն բանը հարցնում: Կրկնվող հարցումները կարող են ցույց տալ հիշողության վատթարացման մասին, ինչը ե՛ւ Պարկինսոնի, ե՛ւ Ալցհեյմերի հիվանդության ախտանիշներից մեկն է: